**המכללה לביטחון לאומי**

**מחזור מ"ח 2020-2021**

צבא הגנה לישראל  
מפקדת המכללות 871   
המכללה לביטחון לאומי   
טל': 03-7607337   
פקס: 03-7607467  
21 בנובמבר 2020

**צוות 3**

**הנדון: משוב למטלת סיכום בקורס מבוא לגיאופוליטיקה וגיאו-אסטרטגיה בראי הבטל"מ: הסכסוך הטורקי-יווני בסוגיית הים האגאי**

**כללי:**

* ככלל בחרתם בסוגייה מתאימה לתובנות ולעולם המושגים של הקורס
* מצד שני, ערכתם מצגת שיש בה בעיות עריכה, כתיבה, הגהה ואיזונים בחלק ניכר מהשקפים
* הכתיבה 'נשמעת' כהצגה בכיתה בעל פה ולא כמסמך כתוב בלשון אקדמית 'יבשה' אבל נכונה
* בניתוח התובנות שיקפתם היטב את הצד התורכי בעיקרו – פחות את היווני
* יש הנחה סמויה לגבי תורכיה והמניע לחימום המרחב – הקבלה לאירופה. ראשית יש לתת לזה סימוכין, ושנית, ואם היא כן תתקבל – המחלוקת תיעלם?
* ראו הערות בשיטת 'עקוב אחרי שינויים' בגוף המצגת לגבי שקופיות מסוימות, כולל תיקוני כתיב, הגהה וכו'

**הערות פרטניות**:

* השקף הראשון ממחיש יפה את "יחסי הכוחות" הגיאוגרפיים בין המדינות
* שקף "המחלוקות העיקריות" למעשה מיותר, את כולו ניתן לרכז במשפט אחד
* השקף שכותרתו "מחלוקות בים האגאי" דל ומספר על הדיאלוג בין המדינות אבל לא בשפה גיאופוליטית. אפשר היה לוותר עליו.
* השקף על אלפרד מאהאן מיותר אם לא מחברים אליו תובנות מהמחקר: האם תורכיה היא מעצמת ים? יוון?
* שקף "סוגיית האיים בים האגאי" טוב ויעיל, אבל הוא ממוקם לא נכון במצגת וניתן היה לפתח אותו (בסוגיית לוב למשל)
* שקפים 19-20 טובים אולי להצגה בכיתה אבל לא להגשה.
* ענין ההפרות של המרחב האווירי המפורטות בשקף 22 עלול להטעות (המספר שהופיע באדום). למדנו על זה ביוון. זה תלוי איך סופרים, כיון שיתכן שבטיסה אחת יחצו כמה פעמים את המרחב האווירי וזה לא נספר כפעם אחת. צריך היה לציין מהיכן המספר לקוח – האם זה הדיווח של יוון או שזה מספר "אובייקטיבי".
* שקף 23 הוא חזרה על שקף 22 רק מוצג אחרת.
* בשקף הסיכום (29) שהוא טוב לכשעצמו נכתב שהים האגאי הוא זירת מאבק בין המזרח למערב, אבל זה לא הוסבר לאורך כל המצגת אלא יש התמקדות בתורכיה ויוון בצורה בילטרלית
* לסיכום, המצגת לא מובנית נכון מבחינת סדר הצגת השקפים – יש מעין תנועה קדימה ואחורה.

**בברכה,**

**פרופ' יוסי בן ארצי מירב צפרי-אודיז**

**הראש האקדמי המדריכה הראשית**